Didirišwa tša go ithuta Beibele
Tirelo ya Rena ya Mmušo
Ditaba go ya ka Dinaga
Tša Molao go ya ka Dinaga
Dipotšišo Tšeo di Botšišwago Kudu ka Dihlatse tša Jehofa
Mediro ya Dihlatse tša Jehofa
Lefaseng ka Moka
Tše di latelago
Dihlatse tša Jehofa
Dilo tše di Lego Gona
Dikgatišo tše di Lego Gona
Ge a le kua Jerusalema Pasekeng ya 30 C.E., Jesu o dira dipontšho tše dikgolo goba mehlolo. Ka baka leo, batho ba bantši ba dumela go yena. Nikodemo, yo e lego Mofarisei le setho sa kgorokgolo ya tsheko ya Bajuda yeo e bitšwago Sanhedrine, o kgahlilwe ke se. A nyaka go ithuta mo go oketšegilego, o etela Jesu e šetše e le leswiswi mo gongwe o dira se ka gobane a boifa gore botumo bja gagwe bo ka senyega go baetapele ba bangwe ba Bajuda ge e ba a ka bonwa.
Nikodemo o re: “Rabi re tseba gore wena bjalo ka morutiši o tšwa go Modimo; gobane ga go motho yo a ka dirago dipontšho tše tše o di dirago ka ntle le ge Modimo a na le yena.” Ge Jesu a araba Nikodemo o mmotša gore, gore motho a tsene Mmušong wa Modimo, o swanetše gore a “tswalwe gape.”—Johane 3:2, 3.
Go thata gore Nikodemo a kwešiše seo Jesu a mo rutago sona ka Mmušo. Ka gona Jesu o mo nea tsebišo e oketšegilego ka tema e kgethegilego yeo a e kgathago e le Morwa wa Modimo wa motho. Jesu o re: “Bjalo ka ge Moshe a ile a fega noga lešokeng, le Morwa wa motho o tla fegwa ka yona tsela yeo, gore yo mongwe le yo mongwe yo a dumelago go yena a be le bophelo bjo bo sa felego.”—Johane 3:14, 15.
Jesu o botša Nikodemo gore: “Modimo o romile Morwa wa gagwe lefaseng, e sego gore a le ahlole.” Se se bolela gore ga se a romelwa go tlo le ahlola o šoro, ka go lahlela batho ka moka tshenyegong. Go e na le mo, bjalo ka ge Jesu a bolela, o rometšwe “gore lefase le phološwe ka yena.”—Johane 3:17.
Bjale go tšwa go Mofarisei yo yo e lego morutiši wa Isiraele, yena Nikodemo, gore a naganišiše ka seo a sa tšwago go se kwa ka tema yeo Jesu a e kgathago morerong wa Modimo.
Ke’ng seo se tutuetšago Nikodemo gore a etele Jesu, gomme ke ka baka la’ng a etla bošego?
Ke ka kgopolo efe Jesu a sa tlelago ‘gore a ahlole lefase’?
Ntšha Moneelo wa go Thekga Modiro wa Rena wa Lefase ka Bophara
BOKGOBAPUKU BJA INTHANETENG